Sojuz TM-31

Sojuz TM-31 () bol ruský pilotovaný kozmický let v rámci programu Sojuz. Sojuz TM-31 vyštartoval 31. októbra 2000 z kozmodrómu Bajkonur k Medzinárodnej vesmírnej stanici (ISS), kam dopravil troch členov prvej základnej posádky (Expedícia 1). Potom zostal u ISS ako záchranná loď až do mája 2001, kedy sa s ním vrátili späť na Zem Talgat Musabajev, Jurij Baturin a Dennis Tito, ktorý sa stal prvým vesmírnym turistom.

 Posádka 
 Štart 
  Jurij Gidzenko (2), veliteľ, RKA
  Sergej Krikaľov (5), palubný inžinier, RKA
  William Shepherd (4), palubný inžinier, NASA

 Pristátie 
  Talgat Musabajev (3), veliteľ, RKA
  Jurij Baturin (2), palubný inžinier, RKA
  Dennis Tito (1), účastník kozmického letu, Space Adventures

 Priebeh letu 
V Sojuze TM-31 odštartovala 31. októbra 2000 Expedícia 1 – Shepherd (veliteľ), Gidzenko a Krikaľov – k stanici ISS. So stanicou sa spojili 2. novembra 2000, začali tým trvalé osídlenie ISS. Posádka stanice sa zabývala na stanici, prijali dve zásobovacie lode Progress a dve návštevy raketoplánov (STS-97 a STS-98). Misia raketoplánu Discovery (STS-102) priviezla novú základnú posádku (Expedícia 2). Sojuz TM-31 po celý polrok slúžil stanici ako záchranná loď. 

Dňa 28. apríla 2001 odštartoval z Bajkonuru Sojuz TM-32 s prvou návštevníckou posádkou Musabajev, Baturin, Tito. Nová loď nahradila Sojuz TM-31 vo funkcii záchranného člnu. Návštevníci pristáli v Sojuze TM-31 v Kazachstane 6. mája 2001. 

 Galéria 

 Referencie 

 Pozri aj 
 Medzinárodná vesmírna stanica
 Zoznam pilotovaných letov k ISS

 Iné projekty 

 Externé odkazy 
 Katalóg družíc 

 Zdroj 


Kategória:Kozmické lode Sojuz
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2000
Kategória:Kozmonautika v 2001